
FILIUS  GRATIIS 


P civis  feminarum,  judex  illa  praepotens  non  modo  cu- 
tociae  vel  dystociae,  sed  etiam  de  totius  generis  humani 
existentia;  inter  cujus  manus  quasi  versatur  vita  caris- 
rissimae  matris  et  prolis  ardenter  exspectatae;  fons  illo 
mortalibus  uberrimus,  tam  gaudii  summi,  quam  eheu! 
doloris,  qui  verbis  delineari  nullo  modo  potuerit;  cavum 
illud,  inquam,  corporis  humani  maximi  momenti  — ni- 
mis multis  morbis,  vitiis  atque  labibus  est  obnoxia.  — 
Quorum  praestantissima  referre  mihi  liceat,  antequam 
ad  rem  propositam  ipsam  progrediar. 

Distinguuntur  inprimis  vitia  congenita  et  vitia  acqui- 
sita, quae  pelvem  deformem  evadere  adjuvant. 

1)  Vitia  congenita: 

Praeter  diversissima  ac  mira  nec  unquam  constan- 
tia, nonnulla  tamen  vitia  primae  conformationis  saepius 
ct  regulari  modo  occurrunt  observatori  solerti.  — 
IIuc  attinet  pelvis,  quam  Nae gclc  descripsit,  oblique 
angusta: 

Ossa  ejus  integra  semper  reperiuntur ; primitiva  au- 
tem conformatio  unius  vel  alterius  lateris  fuisse  videtur 

impedita  neque  perfecta,  quare  dimidia  pelvis  osseae 
pars,  a symphysi  pubis  usque  accurate  ad  mediam  ossis 

sacri  partem,  normalem,  altera  vero  plus  minusvc  ma- 
gnitudinem assecuta  est  minorem , ita  ut  pelvis  utique 
formam  oblique  angustam  accipere  debuisse  videatur. — 
Symphysis  sacro-iliaca  semper  est  synostosis,  non  vero 
ex  parte,  qualem  post  inflammationis  exitum  in  exsu- 
dationem  observamus,  sed  perfecte  concreta,  id  quod 
argumentum  praebet  optimum  vitii  primae  conforma- 
tionis.— Addit  Naegcle,  talem  pelvis  deformationem 
haud  raro  adesse. 

2)  Vitia  acquisita: 

a)  ex  totius  corporis  conformatione  vitiosa: 

Huc  referendae  sunt  pelves  et  simpliciter  sive 
aequabiliter  justo  minor  et  j u s t o m a j or:  ambae 
non  primae  quoque  conformationis  vitio  exortae,  sed 
vel  impedita  vel  superaucta  corporis  evolutione,  et  ita 
quidem,  ut  pelvis  ambitus  magnitudinem  sequatur  totius 
corporis.  — Naegelc  pelvis  justo  minoris  duas  di- 
stinguit species:  unam  in  feminis  parvis  et  formosis, 
quae  pelvium  puellarum  adultarum  indolem  peculiarem, 
alteram  in  feminis  nimis  parvis,  vcluti  in  nanis,  quae 
infantilis  pelvis  praebet  formas. 

b)  e morbis  ossium: 

1)  e morbis  localibus: 

Hic  moneam  tantum  breviter  deformationem  ex  qua- 
cunque intra  pelvem  exostosi  vera  sive  alia  ossium  ex- 
crescentia ortam. 

2)  c morbis  generalibus: 

Praecipue  est  nominanda  ossium  emollitio,  de  qua 
hocce  in  libellulo  potissimum  verba  facere  mihi  proposui. 

Antea  vero  in  universum  nonnulla  primum  de  ma- 
lacia telarum  corporis  omnium,  deinde  de  osteomalacia 

dicam  ueccsse  videtur,  quibus  praemissis  eo  lacilius  de 
diri  illius  morbi  in  pelvem  effectu,  quantum  in  rnc  est, 
commodo  arcteque  egerim. 

MALACIA  GENERALIS. 

Emollitioncm,  vel  uti  dicere  solent,  malaciam  in 
omnibus  corporis  partibus  exoriri  posse,  usque  ad  no- 
stram memoriam  plane  incognitum  erat ; etenim,  exce- 
pta malacia  ossium,  a majoribus  jam,  quamquam  modice 
tantum,  comprehensa,  recentioribus  viris  doctis  reser- 
vatum fuit,  ut  melioribus  jam  auxiliis  atque  instrumen- 
tis exstructi  accuratius  in  hanc  rem  inquirere  multaque 
de  ejus  natura  detegere  possent;  attamen  multa  adhuc 
supersunt  investiganda. 

Plurcs  malaciae  gradus,  non  vero  circumscripte  de- 
finitos, discernunt.  Minimum  gradum  adesse  dicunt,  si 
corporis  partes  texturam  quidem  propriam  adhuc  prae- 
bent, factae  autem  sunt  teneriores,  laxae,  solutae,  rare- 
factae atque  molles,  facilesquc  diruptu  ct  obtritu.  Tran- 
situs ex  hisce  primis  morbi  vestigiis  ad  gradum  majorem 
et  maximum  per  distinctos  status  intermedios  ostendi 
nequit,  sed  pedetentim  textura  ipsa  hucusque  integra 
exstinguitur,  magis  inagisque  partes  constituunt  massam 
uniformem,  gelatinosam,  quae  in  diversis  corporis  par- 
tibus paullulo  tantum  inter  se  differt  pro  varia  earum 
natura.  Ad  finem  massa  gelatinosa  ipsa  omnino  solvi- 
tur, coque  prius,  quo  minus  pars  malacia  affecta  pro 
minus  firma  structura  morbo  resistere  potuit,  sicuti  ce- 
rebrum, dum  rarius  idem  ossibus  accidit,  quamquam  fa- 
teamur oportet,  ossa,  etsi  tela  solidiori  exstructa,  potissi- 
mum malacia  saepissime  occupari.  — Color  partium  crnol- 

litarum  est  varius,  modo  ruber,  modo  albus,  vel  griseus, 
luscus,  lividus,  nonnunquam  ater,  ut  plurimum  aliquo 
modo  luridus;  parum  vero  ad  diagnosin  aitribuit.  — 
Odorem  peculiarem  Ii  ili  an  solus  se  animadvertisse  di- 
cit ex  ossibus  ostcomalacicis;  quod  vero  alii  negant.  — 
Volumen  et  pondus  fere  semper  sunt  mutata,  vel  aucta, 
vel  diminuta.  — Virtutes  quoque  clicmicac  in  majori- 
bus gradibus  sunt  alienatae:  saepissime,  ne  dicam  scm- 

✓ 

per,  reperta  est  aciditas  quaedam  praevalens,  et  in  osteo- 
malacia (Davy  et  Bostock)  etiam  defectus  salium  cal- 
cis et  abundantia  elementorum  gelatinosorum.  — Mor- 
bus partim  est  localis,  partim  longe  propagatus,  partiui 
universalis,  persaepe  systema  certum  corporis  elemento- 
rum solum  afficiens,  interdum  ex  uno  loco  promanatis 
ad  alios.  — Decursus  morbi  est  nonnunquam  acutus, 
plerumque  chronicus,  interdum  intermittens,  vclut  in 
osteomalacia  puerperarum. 

Diagnosis  et  aetiologia  sunt  perdifficiles.  Ipsum 
morbi  nomen  re  vera  non  est,  nisi  enuntiatio  sympto- 
matis, neque  aliud  signum  plurimis  in  casibus  adest, 
quod  locum  allectum  significet,  nisi  dolor.  — Quum  pecu- 
liaris mollificatio  partium  antea  nullo  alio  morbo  corru- 
ptarum hic  sola  tractanda  sit,  mittamus  ab  initio  emol- 
litioncm  tumorum,  formationum  alienarum,  aliorum  ejus- 
modi per  suppurationem  vel  exulcerationem.  Attamen 
non  est  omittenda  similitudo  inter  hanccc  malaciam  pa- 
thologicam, et  inter  illas  cmollitioncs,  quas  physiologia 
generalis  et  physiologia  pathologica  nobis  suppetit,  ut 
cmollitio  symphyscos  pubis  tempore  graviditatis,  vel  uti 
emollitio  ossium,  quum  fracta  iterum  concrescunt.  — 
Omnibus  diversis  malaciis  inflammatio  certe  non  cstsup- 

poncmla . neque  methodus  antiphlogistica  sola  unquam 
talibus  in  casibus  effectum  paraverit  optatum;  etsi  per- 
multi sunt  ad  hanc  opinionem  propensi,  ut  Caspari, 
alii,  qui  in  osteomalacia  exempli  gratia  periosteum  ex- 
ternum et  internum  (telam  cellulosam  B 1 u m c n b a c Ii  i i) 
locum  status  inflammatorii  arbitrantur.  Etenim  nunquam 
observantur  omnia  symptomata  genuina  inflammationis, 
nunquam  ejus  exitus:  exsudatio,  induratio,  suppuratio, 
exulceratio.  An  quis  est,  cui  tale  quid  occurrerit?  Ta- 
men non  possumus  quin  moneamus,  partem  mollitie  corre- 
ptam adhuc  inflammatione  ejusque  sequelis  affici  posse.  — 
Ad  cmollitionem  declarandam  actio  vitalis  adaucta  sui 
generis  potius  est  admittenda,  simillima  illi  in  utero  gra- 
vido apparenti;  nam  morbi  initio  semper  vasorum  rami- 
ficatio  omni  modo  adaucta,  tumor  proinde  et  rubor  con- 
spiciuntur. — Dissolutio  vero  atque  putrefactio  non- 
nunquam  difficile  sunt  discernendae  a malacia,  inprimis 
cerebri,  neque  similitudo  quaedam  est  neganda,  vis  au- 
tem partium  circumjacentium  viventium  in  organum 
emollitum  permagna  praesidium  est  ducendum,  quod  non 
permittat,  ut  vera  putrefactio  facile  subintret,  neque  un- 
quam majores  putredinis  gradus. 

M6rat  distinguit  ramollisscmcnt  par  infil- 
i ratio  n et  par  fonte  des  tissns,  cmollitionem  per 
infiltrationcm  et  per  deliquium  organorum,  primam  tan- 
quam  macerationem  in  humidis  intra  telam  penetratis, 
secundam  resorptionem  atque  reductionem  ad  statum 
priorem  per  vim  quandam  organicam ; quibus  adnotan- 
dum,  ambas  saepe  simul  adesse. — Richter  malaciam 
habet  pro  reformatione  ad  aetatis  anteactac  conditionem, 
provocata  materiae  permutatione  in  pueris  vividiori.  — 

Cruikshank  et  Ballic  supposuerunt  resorptionem 
morbifice  adauctam.  Etiamsi  vero  reductionem  sive  re- 
formationem quandam  adesse  in  malacia  certe  apparet, 
elementis  jam  formatis  nonnunquam,  uti  calcaria  ossium, 
evanescentibus,  restat  tamen  ut  causam  reductionis  illius 
inveniamus;  reformatio  ipsa  est  declaranda ; neque  liquet, 
cur  hoc  vel  illo  tantum  loco  se  manifestet?  et  alia  plu- 
ria. Minime  enim  malacia  nominanda  est  vera  resor- 
ptio, quoniam  partes  non  funditus  deleantur,  sed  alie- 
nentur tantum.  — Sunt  alii,  qui  malaciam  tardam  esse 
mortem  opinentur,  lentam  innervationis  et  nutritionis 
exstinctionem,  ut  Hopfengarten,  Hesse,  Spitta; 
quod  comprobari  videtur  malacia  cerebri  et  ventriculi, 
minime  vero  pro  re  certa  et  explorata  habendum  est. 

Proximam,  immediatam,  semper  identicam  malaciae 
generalis  causam  ignoramus  igitur;  quod  vehementer 
est  deplorandum,  et  quod  ad  rem  ipsam  maximi  mo- 
menti et  quod  attinet  ad  malum  perniciosum  oppugnan- 
dum, nam  cura  rationalis  hucusque  plane  incognita  est. — 
Causae  faventes  multae  atferuntur:  ratio  vivendi  effemi- 
nata; constitutio  laxa;  imbecillitas  universalis  diuturna; 
reproductio  manca;  caque  momenta,  quae  totum  orga- 
nismum irritant  vel  debilitant,  ut  abundantia  vel  inopia  in- 
citamentorum ad  vitam  necessariorum ; aer  et  nutrimenta 
vitiosa;  animi  affectus  deprimentes;  morbi  consumentes; 
refrigerationes  vehementes;  exanthemata  acuta  subito 
suppressa;  cachexiae,  prae  ceteris:  scorbutus,  hydrops, 
rliachitis,  arthritis  atque  lithiasis.  Non  possum  quin  ani- 
mos hic  ad  id  advertam,  quemadmodum  cachexiae  duae 
proxime  commemoratae,  arthritis  et  lithiasis,  cum  mala- 
cia ossium  conveniant;  nam  non  modo  causae,  digestio 

turbata,  acrimonia  praevalens,  dolores,  accessiones  pe- 
riodicae, et  calcariae  excretiones  per  urinam  eaedem 
sunt  utrique,  imo  vero  onmino  inter  se  congruunt  in 
dira  sorte,  ut  utramque  nullo  pacto  sanare  possimus, 
medici  nunc  temporis  nihilo  melius  atque  medici  llo- 
mani;  Horatius  saltem  dixit: 

Nodosam  nescit  medicina  sanare  podagram. 

Sed  ad  rem.  Torro  commemorant  pro  causis:  quas- 
cunque acrimonias  in  corporis  liquoribus;  medicamenta 
resolventia,  pracprimis  mercurium.  — Locales  accusant: 
commotiones,  contusiones,  expansiones  graves,  pondus  per- 
diu  premens.  Sic  accumulatione  sanguinis,  seri,  aliusvo 
rei  partes  vicinae  irritantur  et  emolliuntur:  ossa  cranii 
hydrocephalo,  ossa  maxillae  superioris  pressu  polyporum 
in  sinibus  Higlunori  aliquando  crescentium.  — Syphi- 
lidem, quam  nonnulli  afferunt,  causam  malaciae  esse  non 
ccnsuerim,  quippe  quae  nisi  fallor  aut  cxcrescentias  aut 
ulcera  tantum  provocet.  — Causa  vero  maximi  momenti 
omnium  fere  malaciarum  hyperaemia  sive  congestio  san- 
guinis activa  esse  mihi  videtur,  quae  antecedit  morbum, 
tum  vero  eo  florente  vel  persistere  potest,  vel  evanescere. 
(Andral).  Hyperaemia  talis  illam  forte  exerceat  vim, 
ut  alienationem  atque  perversionem  sistat  nutritionis 
telae  affectae.  Cui  accedit  acrimonia  quaedam,  quam 
Illustrissimus  J.  Mueller  in  malaciis  fere  semper 
adesse  praedicat.  — Forsitan  id  quoque  valet,  quod 
Mage  n die  observavit:  tunicam  corneam  emolliri  ani- 
malium parum  nutritorum. 

Ecquis  est,  qui  variis  illis  opinionibus  allatis  non 

intclligat,  naturam  malaciae  generalis  maximis  adime 
premi  tenebris?  Summa  vero  momenta  nescio  an  fuerint 
ducenda  i digestio  perversa,  congestiones  sanguinis  per- 
saepe liquidioris  ad  partem  affectam,  aciditas  denique 
abundans. 

/ * 

OSTEOMALACIA. 

Pro  variis  bac  de  re  sententiis  autores  cmollitioni 
ossium  varia  quoque  nomina  tribuerunt,  ut  m alae o- 
stcon,  carni  fi  cationem  ossium,  osteosarcosin 
universalem,  osteomalaciam  adultorum  vel  ca- 
checticam (Aerei),  rhachialgiam  osteosarcosin 
(Sauvages) , parostiam  flexilem  (Mason  Good), 
rhachitidem  adultorum  (Frank),  cetera;  ex  qua 
nominum  diversitate  plane  jam  intelligi  potest,  morbum 
plures  amplecti  species.  — In  universum  priscis  jam  tem- 
poribus osteomalacia  est  observata,  neque  mirum,  quod 
maxima  inter  ossium  normalem  duritiem  eorumque  mor- 
bosam mollitiem  diversitas  oculis  ct  manibus  facile  se 
pfaeberct  necesse  erat.  Hippocrates  jam  de  ossium 
eijnollitione  verba  fecit,  sed  de  habitu  tantum  externo 
aegrotorum  talium.  Nihil  de  decursu,  multo  minus  de 
natura,  parum  de  ossium  mutationibus,  nihil  de  causis 
morbi  nobis  traditum  est  usque  ad  saeculum  decimum. 
Tunc  demum  primum  casum  deprehendimus  accuratius 
descriptum  osteomalaciae  Arabis  cujusdam,  cui  neque 
eundi  neque  standi  amplius  facultas  erat,  cujus  voluntati 
lingua  sola  adhuc  obediebat,  cujus  ossa,  exceptis  illis 
capitis,  omnia  erant  flexibilia  (Rciskc).  Sequentibus 
tum , praesertim  nostris  temporibus  permulta  exempla 
reperta  sunt  atque  tradita;  ex  quibus  omnibus  excellit 

historia  miserrimae  Supiot  Parisicnsis  (Moranti). — 

Ea  autem  sunt,  quae  ex  omnibus  illis  tlescriptionibus 
earuinqne  commentariis  sequuntur: 

Affectiones  tlolorificac  plerumque  antecedunt  morbum,  t 
interdum  vero  deficiunt  omnino,  et  morbus  perfectus 
adest  ex  improviso  atque  subito;  dolores  sunt  modo  lan- 
cinantes et  migratorii,  intermittentes  simillimi  rheuma- 
ticis, modo  continui,  fixi  et  terebrantes  seu  osteoscopi. 
Mox  se  praebent  digestionis  perturbatae  symptomata  va- 
ria, atque  sub  bona,  imo  adaucta  ciborum  cupiditate 
corporis  nutritio  vitiosa  et  manca;  debilitas  accedit  uni- 
versalis minoris  majorisve  gradus;  musculorum  membro- 
rumque totorum  motio  difficilis  redditur,  laboriosa,  in- 
firma; carent  musculi  quasi  locis  fixis.  Princeps  tandem 
signum  pedetentim  profertur,  curvatio  et  contortio,  per- 
saepe primum  unius  tantum  ossis  in  flexorum  directionem, 
postea  plurium  adjuvante  graviditate  membrorum  ipsorum. 

Morbo  provectiori  flexiones  augentur,  mirumque,  imo 
monstruosum  praebent  adspectum.  Columna  vertebrarum 
succumbit,  cavitates  exstinguuntur,  omnia  funditus  de- 
formantur tantopere,  ut  Cooper  dixerit:  hominem  ta- 
lem repraesentare  informem  carnis  molem  convolutam 
atque  conglobatam.  — Sequuntur  liasce  situs  et  formae 
ossium  mutationes,  — nam  aliter  fieri  non  potest,  — 
perturbationes  functionum  intestinorum,  quae  ossium 
obtegumentum  et  munimentum  desiderant,  primum  mi- 
noris, postea  maximi  momenti,  ita  ut,  vitae  mechanismo 
perverso  impeditoque,  mors  vitae  miserrimae  finem  ponat 
necesse  videatur,  accedentibus  sub  finem  exinanitione 
virium  universali,  febri  lenta,  colliquationibus,  morbisque 
diversissimis.  — Raro  assiduus  hic  decursus  morbi  chro- 

nicus  suspenditur,  rarius  ad  sanitatem  convertitur.  — 
Efficaces  curae  rationes  hactenus  non  sunt  expertae; 
laudantur  a reccntioribus  balneum  marinum,  a majoribus 
balneum  aluminosum.  Ad.  Walter  nuperrime  casum 
osteomalaciae  descripsit,  qui  in  sanitatem  perfectam  exiit. 
Aegrotae,  in  nosodocliium  Turicensc,  quod  t.  t.  111. 
Schoeni  e in  directore  floruit,  receptae,  per  quatuor 
hebdomades  quotidie  Acidi  sulphurici  una  drachma  in 
Althaeae  decocto  sex  unciis,  omni  bihorio  sumenda  por- 
rigebatur, neque  minus  ei  bis  quotidie  loci  doloribus 
aflccti  01.  Hyoscyami  inf.  infricabantur.  Postea  balneum 
aromaticum  quotidie  per  unam  horam  adhibitum  est, 
qua  curandi  ratione,  quam  diaeta  roborans  e carne  et 
vino  rubro  optimo  constans  adjuvit,  aegrota  plane  sa- 
nata est. 

Reperiuntur  post  mortem  in  ossibus,  praeter  flectio- 
nes  et  curvaturas  in  viventibus  jam  manifestas,  omnes 
malaciae  gradus;  sunt  modo  paululum  tantum  rarefacta; 
modo  magis  jam  soluta,  in  pulpam  rubram  reducta, 
quae,  calcaria  resorpta,  consistit  ex  basi  ossium  gelati- 
nosa et  fibrosa,  atque  sanguinis  accumulatione;  modo 
omnino  prope  jam  alienata  in  massam  chondrosam  vel 
potius  lardo  similem,  colore  cereo,  tantopere  ut  ossis 
structuram  vix  agnoscas.  Praeterea  modo  sunt  tenuiora 
reddita  et  leviora,  modo  omnino  non  mutata.  Interdnm 
tanta  sunt  friabilitate,  ut  quamvis  minimo  viventis  motu 
ubique  jam  fracturae  evaserint,  quae  vel  mirabili  cele- 
ritate bene  sanantur  vel  haudquaquam  omnibus  quae 
cogitari  possunt  opibus  frustra  adhibitis;  post  mortem 
vero  alias  ad  instar  rapae  frangi  possunt,  alias  in  modum 
cereoli  contorqueri  et  ad  omnes  flecti  regiones,  simulquc 

digiti  impressionem  conservant  et  pellucida  apparent  nec 
non  facillimo  cultro  persecanda.  — Medulla  ossium  mol- 
lior facta,  aquosa,  sanguinolenta  permanat  totam  massam, 
ita  ut  facile  exprimi  possit,  vel  consumta  est.  — Perio- 
steum aut  tenuius  aut  condensatum  est  observatum;  paene 
remotum  ab  ossium  massa. 

Ossa  spongiosa  saepissime  morbo  corripiuntur;  om- 
nino, vel  per  longum  tempus  integra  reperiuntur  ossa 
capitis,  mandibula  et  prae  ceteris  dentes,  rarius  verte- 
brae et  costae;  in  osteomalacia  inultipararum  fere  non 
corrumpuntur  nisi  ossa  pelvis. 

Illustrissimus  J.  Mucii  er  in  praelectionibus  de  ana- 
tomia  pathologica  exponit,  ossium  cmollitioncm  rhachi- 
ticam  longe  distare  ab  altera  stricte  sic  dicta  ostcoma- 
lacica:  in  utraque  elementa  terrea  i.  e.  calcariam  pho- 
sphoricam  et  carbonicam  evanescere  aequo  modo,  imo 
copiosius  in  osteomalacia,  elementa  animalia  vero,  i.  e. 
gclatinam  et  telam  cellulosam  rhachitidc  fere  non  mutari, 
nisi  ut  magis  porosa  tantum  ac  rariora  se  praebeant 
atque  vasis  sanguine  impletis  abundantia,  dum  osteoma- 
lacia non  solum  mutentur,  imo  vero  vitiosa  fiant  peni- 
tusque  alienata,  ita  ut  cocta  non  pro  eorum  natura  gela- 
tinam,  sed  ingentem  adiposae  cujusdam  materiae  copiam 
reddant,  qua  decoctum  turbidum  fiat.  — Eadem  fere 
Lobstcin  se  reperisse  narrat:  ossa  in  universum  esse 
leviora,  tenuiora  in  rliachitide;  texturam  eorum  magis 
cellulosam  vasisque  abundantem,  liquore  imbutam  san- 
guinolento, digitis  lacile  exprimendo;  hic  et  illic  globu- 
los calcariae  segregatos  reperiri ; Bostokium  invenisse 
via  chemica,  elementa  terrea  ossium  emollitorum  quin- 
tam tantum,  imo  octavam  partem  totius  ponderis  valere, 

integrorum  autem  plus  quam  dimidiam.  111,  Busch 
opinionem  admittit  illam,  quam  K ili  an  proposuit  pri- 
mus: distinguendas  esse  duas  praecipue  species  osteo- 
malaciae, eam  rhachiticorum  et  eam  adultarum;  quibus 
addit  momentum  gravissimum,  secundam  speciem  in  mul- 
tiparis  plerumque,  quae  antea  valetudine  optima  gavisae 
fuissent,  exoriri,  quod  experientia  sua  creberrima  affir- 
mat. — 

, ......  , ' i , - . 

Quibus  omnibus  relatis  adjiciam  adhuc  summo  jure  ea, 
quae  Morgagni  hac  de  re  satis  commode  scripsit:  ho- 
minum ossa  persaepe  flecti  potuisse,  vel  fungosas  mol- 
lesque  carnes,  sanguinolento  sero  imbutas  repraesentasse; 
scalpelli  manubrio,  imo  digitis  cessisse,  et  pressa  cruen- 
tam emisisse  quandam  medullam ; interdum  in  massam 
albicantem,  spongiosam  conversa  fuisse,  nisi  quod  mini- 
mae lamellae  intra  hanc  divisae  superessent,  et  medulla- 
rium systema  semilacerum  et  exinanitum,  complectente 
omnia  membrana  alba,  duriuscula,  fere  cartilaginea,  quae 
periosteum  credita  sit.  Ossa  in  aetate  provectiori  ali- 
quando praeter  naturam  molliri  et  cerea  ac  fragilia  fieri, 
quod  in  osse  dextro  innominato  viri  cujusdam  comper- 
tum sit.  Boer  ha  avius  osteomalaciam  commemoravit 
hisce  verbis:  is  qui  emollitis  ossibus,  nec  sine  acerbissi- 
mis doloribus,  vixerat,  mortuus  ossa  habuit  pulti  simil- 
lima, qualis  ex  ossibus  paratur  in  Papiniana  machina. 
Qualis  vero  est  vis,  pergit,  qui  calcariam  ex  ossibus  sol- 
vit et  abducit?  Ilumor  sive  liquor  adsit  ncccssc  est,  qui 
in  ossa  illatus,  emollire  illa  possit.  Iluyschium  jam 
monstrasse,  extra  corpus  i.  c.  cum  ossa  multo  rigidiora 
sint,  non  deesse,  qui  id  possit,  cum  a liquore,  in  quo 
costas  servavisset,  acidiore  facto,  illas  mollitas  fuisse, 

ita  ut  funiculi  instar  contorqueri  in  spirae  modum  potue- 
rint, scripsisset.  Quibus  diserte  haec  addidit:  an  non 
et  inde  ratio  liquet  memorabilis  morbi,  quo  allecta  virgo 
iu  Galliis  omnia  habuit  corporis  ossa  pastae  ad  instar 
mollia?  Dominicus  Gagliardus  mollia  et  fragilia 
ossa  iis  in  corporibus  fieri  censuit,  quibus  minus  dura 
obtigere;  pro  vario  autem  ossei  succi  consolidationis  gradu 
aliis  magis,  aliis  minus  esse  dura:  quod  ex  eo  forsitan  con- 
firmare potuisset,  quod  in  feminis  et  infantibus  multo  sae- 
pius, quam  in  maribus  mollia  fiunt:  emolliri  autem  illud 
osseum,  ut  vocabat,  gypsum,  quippe  alcalicuin  ab  acidis, 
quae  in  ossium  vasa  irruant,  indeque  esse,  quod  rheuma- 
ticis ac  arthriticis  affectionibus  cruciati,  praesertim  Galli, 
obnoxii  sint  quoque  ossium  emollitioni.  Et  rheumaticis 
quidem  atque  arthriticis  non  semel  contigisse,  ut  flexi- 
lia ossa  fierent  docent  observationes;  sic  iu  muliere, 
cui  articularium  dolorum  vehementia  humeros,  ulnas  et 
radios  in  arcus  modum  contorserat.  Alio  loco  scripsit: 
facile  animadvertes,  ossium  expansationes  deberi  copiae 
pravi  humoris  intra  ossa  redundantis,  urgentisque  extror- 
sum  horum  parietes,  non  difficile  cedentes,  ubi  osseas 
fibras,  laminasque  interiores  humor  idem  molliverit,  aut 
sic  dissolverit , ut  jam  perpaucae  exteriores  laminae  re- 
liquae sunt.  Utrolibet  enim  modo  os  amittit  duritiem 
suam.  Alio  loco:, solida  ossium  substantia  erat  dissoluta 
et  in  sanguinis  alveum  ut  videbatur  relata  et  per  lotii 
vias  ejecta;  hujus  enim  sedimentum  mirifica  erat  copia 
et  tunc  majori,  cum  pejus  membra  se  habebant,  natura 
autem  peculiari,  album  videlicet,  terreum,  cretaceum. 
Zcller  narravit:  Acor,  qui  exspirabat  ex  abdomine 
aperto  undeccnnis  pueri,  insignis  admodum  atque  penc- 

tranlissimus  fuit;  erat  enim  is  puer  rhachiticus,  ejusque 
ossa  adeo  mollia,  ut  tibiam  incurvatam,  aliaque  facili 
levique  opera  scalpello  discindere  potuerit. 

Illis  hactenus,  quae  de  malacia  et  de  osteomalacia 
in  universum  experta  sunt,  necessarie  praemissis,  ad 
singulas  jam  osteomalaciae  species,  carumque  causas,  et 
quemadmodum  pelvis  formam  mutent,  progrediamur. 

Duas  eximias  osteomalaciae  species  sisti,  alteram 
autem  in  duas  partes  subdividi  licere,  fas  aut  nefas  parum 
valet!  censuerim:  osteomalaciam  rhachiticam  et 
osteomalaciam  genuinam,  ejusque  species:  osteomala- 
ciam simplicem  et  multi  par  arum. 

I.  Osteomalacia  rliachitica. 

Nullam  haecce  species  agnoscit  aliam  causam,  nisi 
rhachitidem.  Nunquam  efficitur  scropliulosi,  morbo,  qui, 
ut  cum  aliis  viris  doctissimis  Illustrissimus  Barez  lu- 
culenter perspicueque  exposuit,  idem  est  quod  tubercu- 
losis, i.  e.  depositio  materiae  solidae,  cascosae,  friabilis, 
quae  aut  sine  ulla  mutatione  persistit,  aut  tempore  quo- 
dam praeterlapso  interjacentis  telae  cellulosae  suppura- 
tione affecta  liquida  redditur.  Intclligi  igitur  potest, 
tali  tuberculorum  ossibus  inspersorum  dissolutione  haecce 
irritata  tantummodo  inflammari,  caricquc  tandem  cor- 
rumpi oportere,  nequaquam  autem  emolliri.  Etiamsi 
scrophulosis  certe  in  multis  convenire  videtur  cum  rha- 
chitide;  etiamsi  utraque  persaepe  in  eodem  observatur 
homine;  etiamsi  utraque  in  pueris  inprimis  viget;  utra- 
que originem  ducit  c turbata  perversaque  digestione; 
etiamsi  utraque  habitum  praestat  peculiarem  illum  lcu- 
comatosum,  utraque  verumtamen  toto  coelo  discrepat: 


19 


N 


etenim  dum  scrophulosi  materiae  formantur  vitiosae  li- 
cet atque  superfluae,  usquequaque  deponendae,  rhachitide 
contra  non  solum  materiae  novae  non  exstruuntur,  imo 
vero  corporis  partes  atrophia  conficiuntur.  Superficies 
totius  corporis  pallescit,  corrugatur;  caput  osseum,  reli- 
quo corpore  tabefacto,  prominet,  et  integris  cerebri  fun- 
ctionibus praeditus  infans  senex  videlicet  videtur  esse 
multa  expertus,  eoque  magis,  quum  morbo  provectiori 
curvaturae  totius  corporis  facile  accedant.  — Liquores 
rbacbitici  perversi  sunt;  sanguis  liquidior  caret  fibrina; 
succus  gastricus,  symptoma  maximi  momenti,  prorsus 
acidior  reperitur,  abundans  acido  inprimis  muriatico,  ace- 
tico  vel  laetico  (Tiedemann  et  Gmclin).  — Ossibus 
quoque  omnino  non  parcitur;  contextus  eorum  videlicet 
correptus  vehementi  abusu  in  cadaveribus  reperitur  li- 
quore sanguinolento  peractus,  ubique  egens  elementis  du- 
ris i.  c.  calcaria;  ceterum  primo  obtuitui  insignis  eorum 
gracilitas,  teneritas,  levitas  atque  tenuitas  apparet.  Quod 
si  constat,  unicuique  certe  liquebit,  ossa  ita  comparata 
tam  mollia  faciliaque  reddi,  ut  nisui  virium  quarumcun- 
que fortiorum  resistere  amplius  non  valeant.  Eam  ob 
causam  magis  magisque  omni  modo  flectuntur.  — Ratio 
autem  hujuscemodi  cmollitionis  ea  forte  fuerit;  Ad  ossa 
sanguine  liquidiori  impleta  eoque  rariora  facta  accedit 
succus  ille  assidue  acidus;  salia  calcis  antea  basica  nunc 
fiunt  acida,  eoque  modo,  quod  inter  omnes  constat,  fa- 
cilius solvenda.  Qua  ex  conditione  inopia  illa  elemen- 
torum durorum  evadat  uecesse  est,  et  majori  quidem 
minorive  in  gradu,  prout  rbachitis  longius  vel  brevius 
per  tempus  jam  perstiterat,  eademque  pro  portione  suc- 
cos digestivos  magis  minusvc  perverterat.  — Gravissimum 

quoddam  momentum  hac  in  re  illud  mihi  esse  videtur, 
quod  osteomalacia  rhachitica  ossa  aggrediatur  primum 
et  extremitatum  et  capitis,  serius  columnam  vertebrarum, 
postremo  demum  ossa  pelvis,  quare  evenit,  ut,  ossibus 
reliqui  corporis  rhacliitidc  adcctis,  pelvis  in  statu  nor- 
mali permanere  possit;  quod  strenue  a viris  doctissimis 
Voigtel  et  Meckel  vindicatum  est,  quam  sententiam 
nuperrime  H o li  1 quoque  defendit.  Quae  omnia  verisi- 
milia fiunt  propterea  quod  in  pueris  actio  vitalis  affluxum 
sanguinis  parum  ad  pelvem,  conservatorem  organorum 
genitalium,  summo  vero  in  gradu  ad  organa  mentis,  mo- 
tus et  digestionis  quoque  dirigit;  afiluxu  autem  adaucto 
emollitio  exoritur  in  partibus  quoque  organis  illis  vicinis 
ad  eam  propensis.  — Nunquam  tanta  ossium  malacia  in 
rhachiticis  observari  potest,  quanta  in  osteomalacia  ge- 
nuina, quum  rhachitis  aut  prius  jam  lethalis  cedat  exi- 
nanitione virium,  ceteris,  aut  pubertatis  evolutione  ut- 
plurimum  interpellatur,  vel  suspendatur.  Decursus  mu- 
tationum morbosarum  semper  est  pertardus;  restant 
semper  tanta  adhuc  firma  ossium  elementa,  ut  ossa  pel- 
vis, tardissime  affecta,  musculorum  potestate  nunquam 
vincantur;  coque  minus,  si  intrante  pubertatis  potentia 
actio  digestionis  perversa  normalis  redditur,  partesque 
osseae  consumtac  restituuntur. 

Quae  si  nobiscum  reputamus,  confiteamur  oportet, 
pelvem  osteomalacia  rhachitica  corruptam  rarius  unam 
eandemque  formam  posse  induere,  quia  non  aequali  tra- 
ctu musculorum,  sed  vi  modo  ad  hoc  modo  ad  illud  la- 
tus, modo  liinc  modo  illinc  prementi  urgentive  mutatur. 
Omnes  diversissimas  formas  enumerare  longum  est,  neque 
facultas  ulli  datur.  — Semper  vis  agit  mechanica;  sed 

alia  oritur  deformatio,  si  ut  lectulum  petant  coguntur 
aegroti,  et  situm  vel  in  dorso  vel  in  latere  alterutro 
reclinatum  continuo  servent;  alia  si  eundi  facultatem  ad- 
huc habent,  id  quod  saepissime  contingit,  quam  ob  rem 
hanccc  deformationem  brevibus  verbis  describam  ej usque 
causas:  In  situ  corporis  ad  perpendiculum  erecto  totius 
trunci  pondus  a tergo  agit  prorsum  atque  deorsum  in 
os  sacrum  totumque  posteriorem  pelvis  parietem,  quem 
propellit,  aliquanto  deprimit ; in  anteriori  pariete  invicem 
vis  renitens  apparet  extremitatum  inferiorum,  quae  sursum 
atque  retrorsum  nituntur,  et  ex  opposito  liunccc  parietem 
repellunt,  aliquanto  tollunt.  — Iu  latera  nulla  hic  agit 
vis  immediata,  utpotc  in  situ  reclinato;  acetabula  enim 
in  aetate  puerili  semper  anteriori  pelvis  parieti  adjacen- 
tia reperiuntur.  — Quibus  ex  causis  inclinatio  pelvis 
horizontalis  deminuitur;  diametros  conjugata  admodutU 
redditur  brevis,  transversa  aequo  modo  elongatur;  pelvis 
ex  anteriori  posteriorem  versus  partem  coarctatur,  quo 
alae  ilium  necessarie  dispulsae  longe  divaricant;  quare 
pelvis  rhachitica  ex  anteriori  posterius  versus  com- 
pressa, ad  latera  dis  pressa  nominari  licet;  quapro- 
pter nunquam  concludamus,  pelvem  bene  esse  constru- 
ctam, quod  spinae  anteriores  superiores  ossium  ilium 
bene  exstent,  quae  quidem  argumentatio  haud  raro  ac- 
cidit, hoc  vero  in  casu  male  cedit.  Contra  ne  censeamus, 
illam  feminam  ad  felicem  partum  non  esse  idoneam,  cu- 
jus forma  cyphosi  aut  lardosi  aut  scoliosi  est  corrupta, 
propterea  quod  illa  sunt  vitia  utplurimum  spondylarthro- 
cacc,  rarissime,  ut  111.  Barez  saepenumero  evidenter 
demonstravit,  rhachitide  provocata.  Idcirco,  experientis- 

simo  duce  111.  Kluge,  timeamus  multo  magis  claudica- 
tionem quam  cyphosin  iu  puerperio. 

2.  Osteomalacia  genuina  sive  stricte  sic 

dicta. 

Multi  dixerunt  viri  doctissimi,  uti  prae  ceteris  Ki- 
lian  etBusch,  non  existcrc  nisi  duas  tantummodo 
species  osteomalaciae,  rhachiticam  et  feminarum  adulta- 
rum, quae  adeo  inter  se  discrepent,  ut  non  solum  natura 
earum  sit  diversa,  sed  etiam  effectus  in  pelvem;  alteram 
conducere  lianc  constantem  et  immutabilem  pelvis  defor- 
mationem, alteram  illam ; speciem  rhachiticam  propriam 
esse  aetati  puerili,  alteram  speciem  tantummodo  feminis 
adultis,  imo  multiparis  tantum;  osteomalaciam  in  infan- 
tibus repertam  et  in  viris  non  constituere  nisi  naturae 
aberrationem,  exceptionem  lanquam.  — Jam  vero  id 
quod  aberratio  naturae  antea  visum  est,  saepe  normale 
quid  esse  posterius  bene  intelleximus;  deinde  omnes  na- 
turae exceptiones  legi  cuidam  obedire  semper  invenimus; 
tum  alii  exstiterunt  viri  doctissimi,  utBetschler,  Nae- 
gele,  reliqui,  qui  contenderunt,  sesc  osteomalaciam  ge- 
nuinam in  infantibus  quoque  reperisse  nec  non  in  viris, 
et  quod  maxime  mirum  videtur,  sese  vidisse  rhachitico- 
rum  pelves  nonnullas  formae  peculiari  illarum  osteoma- 
lacia adultarum  corruptarum  omnino  congruentes;  et  alia 
talia.  — Omnibus  his  viris  fidem  summam  esse  haben- 
dam certe  nemo  dubitaverit.  JYec  ego  contrarius  unicui- 
que exstiterim,  neque  repugnare  conatus  sum  cujusvis 
sententiis;  pacificatoris  potius  partes  mihi  imposui.  Ita- 
que dispono  facta  eorum  reperta  in  duas  meas  osteoma- 
laciae genuinae  subdivisiones. 


a)  Osteomalacia  simplex. 

Morbus  feresemper  subito  neque  ullis  signis  praegres- 
sis erumpit;  interdum  vero  aegrotus  dolores  rheumaticae 
affectioni  similes  per  longum  tempus  antecedentes  persen- 
tit. Prima  morbi  symptomata  sunt  dolores  dorsi  inferioris» 
qui  sedem  habent  satis  profundam  et  qui  ceteroquin  rheu- 
maticos tam  accurate  simulant,  ut  peritissimi  decipi  potue- 
rint; sequuntur  enim  stricte  interdum  typum  ejus  intermit- 
tentem; sunt  migrantes,  lancinantes,  lacerantes,  acerbis- 
simi; in  aliis  autem  casibus  rarioribus  fere  nunquam  ces- 
sant aut  per  breve  tantum  tempus  mitigantur.  — Accedunt 
signa  gravissima  digestionis  turbatae  atque  perversae.  Co- 
lor faciei  fit  pallidus,  habitus  cachecticus,  cuti3  sicca,  arida. 
Aegrotus  queritur  de  anorexia,  de  sapore  acido  stoina- 
chique  aciditate.  Alvi  dejectiones  semper  anomalac  aut 
nimis  retardatae  aut  nimis  sunt  auctae.  Quod  ad  sy- 
stema nervosum  attinet,  aegri  se  praebent  morosi  tristes- 
que;  debiles  se  persentiunt  et  jure  quidem;  extremita- 
tes praecipue  paresi  quasi  affectae  videntur.  Corpus 
cmacescit.  Urina,  symptoma  summum,  sedimentum  con- 
tinet album,  largum,  calcaria  praeditum.  Sanguis  liquidior 
fit,  adauctoque  ejus  afiluxu  ad  omnes  corporis  partes  modo 
huc  modo  illuc  observantur  congestiones.  — Quae  sym- 
ptomata modo  allata  si  primum  morbi  stadium  nomina- 
mus, secundum  stadium  signa  perspicuae  jam  ossium 
emollitionis  amplectitur. 

Ad  signa  commemorata  turbatae  digestionis,  cet.  ac- 
cedit mox  peculiaris  ambulandi  difficultas,  incipiente  os- 
sium emoUitione  effecta,  ingressus  quidam  infirmus,  ti- 

tubans,  quem  non  virium  sed  puncti  fixi  defectu  exor- 
tum esse  facile  animadvertes,  nam  aegri  anatis  ad  modum 
vacillantis  haud  tollunt  pedes,  sed  prope  humi  cito  pulsu 
promovent,  quia  uno  tantum  pede  persistere  nequeunt; 
flectunt  potius  inferiorem  trunci  partem  et  genu,  quam 
femur.  — Morbo  crescente  claudicatio  quoque  augetur; 
aegroti  fulcro  uti  coguntur;  reliquis  corporis  ossibus 
quoque  pedetentim  emollitis,  curvaturae  exoriuntur  co- 
lumnae vertebrarum,  postremo  extremitatum;  hominis 
statura  adeo  tandem  deminuitur,  ut  omnino  appareat 
pumila,  veluti  supra  jam  commemoravimus.  Musculorum 
lusui  locus  nunc  est  datus  amplissimus,  eorumque  actio- 
nes re  vera  omnibus  in  corporis  partibus  evidenter  se 
manifestant  tam  curvaturis  maximis,  quam  contortioni- 
bus miserrimis,  veluti  in  casu  illo  memorabili  feminae 
Supiot,  cujus  statura  ad  magnitudinem  pollicum  trium 
et  viginti  contracta  erat,  cujus  membra  arcus  ad  instar 
flexa;  neque  minus  in  casu  viri  Arabis  commemorato 
et  in  casu  ab  Adolpho  Walter  descripto. 

Quae  omnia  signa  einollitionis  ossium  etiamsi  po- 
stremo in  omnibus  corporis  ossibus  apparent,  hoc  tamen 
omnibus  in  casibus  bene  descriptis  habent  peculiare, 
quod  primum  in  ossibus  inferioris  columnae  vertebrarum 
partis  observantur;  hoc  enim  loco  primi  exsistunt  do- 
lores, hoc  loco  prima  cmollitionis  vestigia.  — Ita  chro- 
nico modo  procedit  malum,  nunquam  in  certo  progressu 
interruptum.  Mors  denique  intrat,  exitus  quam  maxime 
rei  naturae  accommodatus,  aut  exinanitione  universa, 
aut  functione  impedita  organi  cujuslibet  majoris  mo- 
menti. Quis  enim  vitam  agere  posset,  cujus  sphaera 
rcproductiva  omnino  est  turbata;  cujus  organa  gravis- 

sima  thoracis  et  abdominis  ossium  flexionibus  omni  modo 
sunt  coercita  et  prohibita;  qui  continuis  cruciatur  do- 
loribus, qui  somnum  faventem  et  salutarem  de  miseri 
lecto  acerbissimo  pellunt  fugantque,  atque  ejus  nervos 
atrociter  concutiunt? 

In  cadaveribus  ossa  reperiuntur  non  modo  calcaria 
privata,  ut  supra  dc  rhachiticis  commemoravimus,  atta- 
men omnino  e textura  propria  alienata,  ad  massam  lardo 
similem  reducta,  eoque  magis,  quo  longius  morbus  per- 
duraverat, ita  ut  duo  emollitionis  gradus  proponi 
possint:  primus,  quo  ossa  nonnullas  adhuc  particulas 
elementorum  terreorum  servant;  quo  elementa  animalia 
nondum  funditus  in  novam  formationem  versa  sunt;  spe- 
cies illa  osteomalaciae  a Itiliano  proposita  fr actu- 
ro sa,  et  suo  quidem  jure,  franguntur  enim  talia  ossa 
miro  modo  ex  facili,  certe  propterea  quod  iis  exigua 
calcariae  copia  adhuc  inest,  quae  non  sufficit  ad  ca  su- 
stentanda, verumtamen  ad  fragilia  reddenda;  cui  accedit, 
quod  elementa  jam  cartilaginea  ipsa  fracturis  admodum 
sint  obnoxia.,  Memorabilia  ad  hoc  spectantia  citant  ex- 
empla: Goodwiu  unius  sceleti  numeravit  viginti  et 
tres,  Sandifort  septuaginta  circiter  et  Renard  octo- 
ginta et  nonnullas  fracturas.  — Secundus  gradus, 
morbo  perdiu  existente,  ubi  ossa  ne  minimam  calcariae 
particulam  amplius  continent,  penitusque  alienata  sunt 
in  illam  massam  albeam,  pellucidam,  opalescentem  quasi, 
quae  lardo  squalido  similis  eam  quoque  ejus  virtutem 
exhibuit,  qua  magnopere  ossa  quoquo  versus  flexibilia 
fiunt;  — altera  species  illa  K ilia  ni  flexilis  sive  ce- 
rea. — Periosteum  constanter  mutatur  ad  telam  den- 
sam, confertam,  quae  soluto  modo  tantum  os  emollitum 

circumdat.  — Ossa  emollita  sic  dicta  fracturosa  leviora 
tiunt,  dum  ex  contrario  illa  sic  dicta  flexilia  majus  saepe 
assumunt  pondus,  quam  ossa  integra  valent.  — Insu- 
per notatu  dignum  videtur,  fracturas  illas  ossium  fra- 
cturosorum  facili  negotio  apte  sanari,  quod  etiam  post 
mortem  reperitur,  fracturas  autem,  si  forte  contingant, 
ossium  flexibilium  aut  plurimum  neutiquam  sanari  aut 
non  commode  coaptari.  — 

Osteomalacia  simplex  occupare  potest  atque  corri- 
pere quemlibet  ex  genere  humano,  omnes  sexus,  omnes 
aetates,  neque  minus  animalia,  inprimis  auctore  J.  Muel- 
lero  capras  et  oves,  quarum  afficit  prae  ceteris  ossa 
cranii  ; osteomalacia  simplex  parcit  neque  teneris  in- 
fantium ossibus,  nec  iis  juvenis  virginisque  conformatis, 
neque  robustioribus  viri,  neque  inoffensis  adhuc  senis, 
praeprimis  vero  appetere  videtur  ossa  pelvis  feminarum 
adultarum,  maxime  vero  mulfipararum , qua  de  re  pro- 
xima, quippe  quae  summi  momenti  sit  et  causis  et  effe- 
ctu prorsus  peculiarem  se  exhibeat,  singulari  sub  capite 
agamus. 

Morgagni,  Lobstcin,  Naegelc,  Betschler, 
alii,  imo  Kilian  et  Busch,  etsi  exceptiones  e regula 
illa  nominent,  multa  facta  (quorum  nonnulla  sub  osteo- 
malaciae generalis  capite  videas)  tum  ipsi  describunt, 
tum  citant,  quae  opinionem  existentiae  osteomalaciae 
simplicis  evidenter  affirmant;  neque  quispiam  possit, 
quin  concedat,  in  casibus  illis  raris,  mirificis,  a IV a e- 
gclio  et  Betschlero  allatis,  minime  rhachitidcm  de- 
formationes vere  osicomalacicas  pelvis  effecisse,  sed  po- 
tius osteomalaciam  genuinam  tantum  esse  exortam  in 
corpore  rhachitico;  quis  enim  non  facile  intellexerit, 


27 


osteomalaciam  rhachiticam  cognationem  quamlam  habere 
cum  genuina,  illam  huic  aditum  quasi  comparare  posse? 

Modus  emollitionis  ossium  hiccc  forte  fuerit:  Af- 
tluxu  sanguinis  adaucto  ossium  contextus  fit  rarior  ne- 
que unquam,  ut  nonnulli  contendunt,  inflammatur,  pro- 
pterea  quod  organum  inflammatione  correptum  aut  cx- 
sudationc  condensari  aut  suppuratione  consumi  tantum 
potest,  qui  exitus  in  malacia  adhuc  non  observatus  est. 
Tum  accedit  digestione  perversa  exorta  acrimonia  quae- 
dam, quae  sicuti  in  rhachiticis  salia  calcis  acida  eoque 
modo  aqua  solubilia  reddit.  Solvitur  igitur  facile  cal- 
caria, excerniturque  per  urinam;  evanescit  penitus  se- 
riori tempore,  quum  morbi  decursus  nunquam  inter- 
rumpi possit.  Quale  sit  acidum  agens,  num  acidum  uri- 
cum, ut  in  arthritide?  num  acidum  rheumatismo  pro- 
prium? num  muriaticum  et  laeticum  vel  aceticum,  quae  in 
ventriculo  defunctorum  deprehendimus?  adhuc  non  satis 
est  perlustratum.  — Hucusque  res  similiter  sese  habet,  at- 
que in  osteomalacia  rhachitica;  jam  vero  aliud  accedit  mo- 
mentum. Illic  si  elementa  animalia  permanent  non  mu- 
tata, hic  atrociter  alienantur,  hoc  credo  modo:  Perio- 
steum condensari  constat  atque  corrumpi  (quod  potius 
exitum  inflammationis  duxerim,  cui  opinioni  nihil  repu- 
gnat);- ergo  non  amplius  pracesse  potest  negotio,  ossi- 
bus vasa  sanguifera  suppeditandi.  Sic  ossium  massa, 
calcaria  privata  aut  funditus,  si  correptio  periostei  sero 
(osteomalacia  flexilis),  aut  maxima  ex  parte,  si  justo 
celerius  intraverat  (osteomalacia  fracturosa),  periosteo 
quasi  defuncto  interjacente,  a reliquo  corpore  tanquam 
septo  segregatur  et  removetur;  quo  fieri  oportet,  ut  in 
modum  cujusvis  massae  a corpore  vivente  sine  commcr- 

cio  et  conjunctione  ulla  servatae  vitam  degat  quasi  pa- 
rasiticam , neque  alias  nisi  sui  ipsius  agnoscat  leges. 
Praeterea  constat,  omnes  corporis  humani  partes  haud 
parum  inclinare  ad  degenerationem  in  massam  adiposam; 
mdcquc  simile  quiddam  hic  forte  observemus. 

Causae  occasionales  permultae  nominantur:  scor- 
butus,  rheumatismus,  lithiasis,  arthritis  inter  primas, 
neque  similitudo  quaedam  cum  osteomalacia  est  neganda, 
nam  in  scorbuto  sanguis  quoque  est  liquidior,  prope 
dissolutus;  in  omnibus  digestio  est  perversa;  in  omnibus 
acrimonia  quaedam  observatur;  et  facile  esse  potest, 
ut  periosteum,  tela  vere  fibrosa,  rheumatica  quadam  af- 
fectione corrumpatur  in  conditionem  commemoratam, 
eoque  potius,  quod  refrigeratio  a K ili  ano  causa  prae- 
valens ad  osteomalaciam  excitandam  praedicatur. Prae- 

terea commemorant  animi  affectiones  deprimentes:  sol- 
licitudinem, aegritudinem,  moerorem,  angorem,  metum, 
terrorem  ingentem  repentinum,  reliqua;  domicilia  humi- 
lia, humida;  aerem  impurum,  corruptum;  nutrimenta 
male  comparata,  insalubria.  — Posthac  accusant  natu- 
ram aeris,  humi  et  aquae  regionum  quarundam.  Sae- 
pius occurrere  osteomalaciam  dicunt  eas  ob  causas  in 
Anglia,  Hollandia  terris  humilibus,  paludosis,  nebulosis ; 
in  Gallia  meridionali;  in  Germania  meridionali  et  occi- 
dentali, persaepe  in  Franconia,  ubi  famosum  illud  vinum 
vehementer  austerum  bibunt;  — raro  deprehenditur  Be- 
rolini,  ubi  larga  forsitan  copia  calcariae  carbonicae  in 
aqua  quam  bibimus  contenta  aciditatem  temperat  liquo- 
rum corporis. 

Deformitates  pelvis  osteomalacia  simplici  provocatas 
omittam,  quum  characterem  peculiarem  constantem  non 

semper  significent,  interdum  omnino  desiderentur,  ple- 
rumque varient,  prout  aut  in  ossibus  columnae  vertebra- 
rum aut  in  illis  pelvis  ipsius  osteomalacia  inceperat,  aut 
haec  vel  illa  vis  liinc  vel  illinc  prima  egerat.  Progre- 
diar potius  ad  gravissimam  osteomalaciae  speciem. 

b)  Osteomalacia  puerperarum. 

lntelligi  hoc  nomine  voluerim  osteomalaciam  illam 
It  ilia  ni,  sic  dictam  feminarum  adultarum,  quam  et 
Kilian  ipse  strenue  descripsit  et  111.  Busch  insigni 
cum  sagacitate  et  subtilitate  dilucidam  atque  plane  ma- 
nifestam reddidit.  — Multa  jam  supra  hac  de  re  com- 
memorata sunt  hic  quoque  prorsus  congruentia  tam  iis, 
quae  in  cadaveribus  reperiuntur,  quam  causis  occasiona- 
libus,  hoc  igitur  in  loco  nonnulla  tantum  milii  erunt 
addenda,  quae  potissimum  permittunt,  ut  singulare  huic 
speciei  spatium  attribuamus. 

Primum  dignoscitur  haec  species  a modo  tractata 
eo,  quod  sola  peculiarem  pelvis  deformationem,  de  qua 
paulo  post  agam,  sinceram  et  incorruptam  ostendit; 
deinde,  quod  feminas  tantum  corripit,  quae  bis,  ter,  quin- 
quies, ne  multa!  pluries  partum  feliciter  superaverant; 
feminas,  quae  K i 1 i a n o autore  semper,  autorc  B u s c h i o 
plerumque  optima  hucusque  valetudine  usae  fuerant. 
Tum  maxime  memoratu  est  dignum,  osteomalaciam  puer- 
perarum non  unquam  ab  alio  loco,  nisi  a pelvi  et  a 
posteriori  quidem  ejus  pariete  initium  capere;  quibus 
Kilian  addit,  se  semper  fere  os  ileum  dextrum  maxime 
corruptum  invenisse,  qua  de  re  hic  certe  primordium  morbi 
fuerit.  — Observatur  denique  constanter,  mollitiem  sem- 
per omnia  jam  pelvis  ossa  corrupisse,  antequam  ad  alia 

corporis  ossa  progrediatur,  primum  nempe  ad  ea  colum- 
nae vertebrarum,  postremo  demum  vel  omnino  non  ad 
ea  extremitatum;  ratio  stricte  opposita  illi  rhachiticae. 

Quodsi  res  sernper  ita  sese  habet,  necesse  est  inve- 
niamus causas  aequo  modo  constantes,  illae  enim  sub 
antecedente  capite  exhibitae  esse  non  possunt,  quum  una 
aegrota  hanc,  aha  illam,  tertia  istam  accusat  nocentem. 
Equidem  hac  de  re  id  proposuerim:  Uterum  tempore 
graviditatis  adauctam  quasi  vitam  degere;  atfluxum  san- 
guinis huc  esse  permagnum;  uterum  non  esse  inflamma- 
tum, ut  nonnulli  dicunt,  etsi  ad  inflammationem  admo- 
dum proclivem,  satis  superque  notum  est;  partes 

organo  vehementer  turgescenti  vicinas  et  adjacentes  par- 
ticipes fieri  oportere,  nemo  quoque  negabit,  sicuti  cervo 
ossa  frontis  cornua  nova  vere  procreantia  mirabili  modo 
emolliuntur.  Idem  sine  dubio  in  pelvi  peragitur,  eoque 
magis,  quum  non  unquam  turgor  vitalis  tam  adauctus 
inveniri  posset,  quam  in  utero  gravido  partibusque  ei 
circumjacentibus;  persaepe  autem  animadvertimus,  facil- 
lime ex  adaucta  vitae  actione  fieri  perversam.  Con- 

textus ossium  sanguine  impletus  fit  rarior  atque  apertus 
omnibus  illis  supra  relatis  rebus  damniferis,  cachexiis, 
rheumatismo,  reliquis,  quae  ossibus  cladem  afferunt  acri- 
monia verisimile  iis  exorta.  — Forsitan  accedit  alia  ad- 
huc causa,  forsitan  adhibetur  a natura  calcaria  ossium 
matris  pro  ratione  quadam  ad  consolidationem  ossium 
prolis;  id  saltem  expertum  habemus,  lac  puerperarum 
magnam  continere  calcariae  copiam.  — Id,  quod  dextram 
partem  posterioris  pelvis  parietis  plerumque  primam  eo- 
que maxime  emollitam  reperiamus,  non  alienum  videtur 
interpretari  pressu  continuo  uteri  gravidi,  plurimis  in 

casibus,  ex  singulari  placentae  ail  superiorem,  dextram 
partem  ailixionc , retrorsum  atque  dextrorsum  reclinati. 
Pressu  autem  organa  emolliri  jam  supra  sub  capite  ma- 
laciae universalis  commemoravimus.  — Quae  si  proban- 
tur, hoc  certe  liquebit  omnibus,  malum  nova  quaque  gra- 
viditate augeatur,  magis  magisque  typo  intermittente  at- 
que accrescente  ad  fastigium  provehatur  necesse  esse. 
An  quis  est,  qui  hoc  diffiteatur?  — 31  irum  tantum  vi- 
detur, quod  aegrotarum  functiones  sexuales,  non  aliter 
ac  si  morbus  ille  perniciosissimus  non  adsit,  non  solum 
integra,  imo  vero  adaucta  valetudine  fruantur.  Feminae, 
negligentes  consilium  medici  coitum  omni  modo  vetan- 
tis, quamquam  omnibus  jam  acerrimis  difficilis  partus 
doloribus  atrociter  cruciatae  calamitatem  illam  rcinfran- 
tem  vehementer  metuunt,  quamquam  dolores  fortasse 
operationis  jam  toleraverant,  quamquam  de  vita  agi  bene 
persuasum  habent,  tamen , omnibus  maximis  illis  pe- 
riculis imminentibus,  non  possunt,  quin  ardenti  coeundi 
libidini  satisfaciant.  'Sic  accidit,  ut  ejusdem  mulieris, 
cui  primi  partus  felices,  sequens  difficilis  fuerit,  proxi- 
mus forcipem,  proximus  embryotomiam , ultimus  utplu- 
rimuin  funestus  sectionem  Caesaream  postulet;  qui  casus 
medicinam  forensem  quoque  spectat,  uti  Naegclc  aliquo 
loco  narrat.  — IVonnunquam  partus  nullo  pacto  a natura 
sola  perfici  posse  ex  pelvis  summa  coarctatione  visus  est, 
tamen  vero  res  bene  cessit,  ossibus  emollitis  vi  capitis 

infantis  propulsi  facile  cedentibus.  — Sed  ad  rem.  

Scmper  feminae  osteomalacia  correptae  concipiunt;  suo 
tempore  prolem  sanam,  bene  conformatam  ad  lucem  pro- 
ferunt, neque  Lactatio  neque  lochiae  sunt  perversae.  

Quas  oh  res  summam  hujus  morbi  causam  nihil  aliud 


32 


«luxerim , nisi  functionem  sexualem  praeter  naturam  cx- 
aggeratam.  — Num  osteomalacia  genuina  puellarum  adul- 
tarum  menstruationem  similiter  ac  osteomalacia  multi- 
pararum  graviditatem  pro  causa  summa  agnoscat,  nec 
ne?  in  medio  relinquam;  alii  hoc  viderint! 

Restat  tandem,  ut  deformationes  pelvis  osteo- 
malaciae puerperarum  correptae  peculiares  neque  unquam 
desideratas  carumque  causas  paucis  absolvam.  — In  uni- 
versum hacccc  pelvis  non.  inepte  nomen  vindicat  pelvis 
distractae  (Kluge),  oppositum  illi  rhachiticae  pel- 
vis tlispressae,  quum  illic  pressus,  hic  musculorum  actio 
principes  agat  partes ; ad  quod  vero  est  notandum,  pres- 
sum fere  haud  minus  valere  ad  hanc  pelvis  peculiarem 
deformationem.  At  si  nonnulli  contendunt,  musculos 
effectum  praestare  hic  non  posse,  quoniam  aegrotae  le- 
cto quasi  affixae  sint,  iis  contradicamus  licet,  aegras  sqcpe 
lectum  non  petere  nisi  eo  tempore,  quo  malum  in  fasti- 
gium atrocissimum  evectum  sit;  insuper  viri  illi  nescire 
videntur,  musculos  assidue  agere,  neque  institium,  uti 
videatur,  sed  non  sit,  adesse,  nisi  vi  musculi  opponentis. 
Qua  de  re  facile  elucet,  musculorum  contractione  ossa 
pelvis  emollita  ad  alteros  locos  insertionis  nondum  emol- 
litos, veluti  ad  femur  vel  ad  thoracem  necessarie  pro- 
longari et  attrahi. 

1.  Effectus  pressus  in  pelvem. 

Tres  vires  prae  ceteris  hic  valent:  una  a tergo,  pondus 
totius  trunci,  quod  posteriorem  pelvis  parietem  antrorsum 
et  deorsum  premit,  maxime  autem  os  sacrum,  cristis  ossium 
ilium  a musculis  abdominis  et  a «juadrato  lumborum  erec- 
tis sustentis.  Haec  vis  sufficit,  ut  os  sacrum  inferius  inter 
ossa  ilium,  in  modum  cunei,  intrudatur,  atque  conflecta- 


33 


tur,  utque  promontorium  ejus  valde  promineat.  Nuui 
Kilianus,  si  descensum  ossis  sacri  solutione  symphy- 
sium sacro-iliacarum  exoriri  dicit,  hoc  jure  suo  praedi- 
cet, nec  ne?  egomet  dijudicare  nescio.  Quis  autem  non 
intellexerit,  rem  illam  in  deformatione  pelvis  majoris 
esse  momenti?  — Alterae  duae  vires  effectum  exercent 
cx  acetabulis  in  latera  pelvis.  Acetabula  feminarum 
adultarum  non  amplius  parieti  anteriori  solum,  sicuti 
in  rhachiticis,  sed  laterali  simul  sunt  intixa;  idcirco  vis 
renitens  extremitatum  inferiorum  hoc  in  casu  non  solum  * 
dispressionem  ad  latera  versus  non  permittit,  imo  vero 
parietes  laterales  fortiter  comprimit,  et  unum  alteri  appro- 
ximat; quo  facto  rami  descendentes  ossis  pubis  una  cum 
ascendentibus  ossis  ischii  se  invicem  appropinquant,  po- 
stremo plane  se  tangunt,  urethrae  vix  transitum  conce- 
dentes. — Eodem  modo  ossa,  quae  acetabula  formant, 
introrsum  propelluntur,  et  oblique  quidem  c laterali  et 
paullulum  cx  anteriori  parte  pelvis  ad  centrum  versus. 

— Tota  igitur  pelvis  cx  tribus  partibus  praecipue  coar- 
ctatur  in  formam  triangularem,  saepe  tanto  in  gradu,  ut 
intestina  in  ea  sita  vix  retineri  possint,  imo  protrudan- 
tur. — Inclinatio  pelvis  horizontalis  diminuitur  tam 
a postica  parte  pressu  trunci  deorsum,  quam  ab  antica 
parte  extremitatum  inferiorum  renitentia  sursum  ver- 
gente. — Ilaccc  acetabulorum  propulsionc  ad  interiorem 
pelvim  sinuatio  lineae  arcuatae  antea  tam  elegans  atque 
formosa  angulis  corrumpitur,  praecipue  in  loco  synosto- 
scos  puho-iliacae ; neque  minus  et  situs  et  forma  fora- 
minum ovalium  mutatur,  sic  ut  plana  eorum  nunc 
unum  alteri  recta  via  sint  opposita  et  appropinquata, 
marginesque  possis  distinguere  stricte  .alterum  antror- 

sum,  alterum  retrorsum  spectantes.  — Res  illa  bene 
notata,  symphysin  pubis  ad  instar  rostri,  vel  ut  Stein 
senior  dicit,  pilei  in  modum  prominere,  eandem  certe 
causam  agnoscit;  cui  vero  accedit  vis  musculorum  hoc 
ex  loco  exordium  capientium.  — Sulcus  iliacus 
ille  Kiliani,  quem  in  superficie  alarum  ossium  ilium 
interna  de  crista  ad  posteriorem  lineae  innominatae  Unem 
decurrere  dicit,  coque  profundiorem,  quo  major  depra- 
vationis gradus  lotius  pelvis  adsit  et  quo  minori  spatio 
ossa  ilium  inter  se  distent,  aut  non  adest  auctore  ]Yae- 
gelio,  aut  pressione  illa  ad  posteriorem  pelvis  parietem 
et  vi  opponente  extremitatum  inferiorum  ad  ossa  ilium 
fuerit  declaranda.  — In  situ  reclinato  commemoranda 
est  pressio  ad  os  sacrum,  quae  id  introrsum  quoque 
propellit.  Majorem  autem  vim  hoc  in  casu  musculos 
exercere  concedamus. 

2)  Actio  musculorum. 

Musculi  abdominis  obliquus  externus,  internus,  trans- 
versus, rectus,  minori  in  gradu  quadratus  lumborum  ex- 
trahunt prolongantque  ossa  ilium  emollita  sursum  atque 
paullulum  introrsum,  et  approximant  cristas  ossium  ilium 
marginemque  superiorem  ossis  pubis  marginibus  respon- 
dentibus costarum  inferiorum  et  sterni;  — musculi  iliaci 
autem  ossa  ilium  introrsum  flectunt,  paulo  tamen  a 
musculis  glutacis  oppugnati;  — itaque  alae  ilium  ad 
instar  capsulae  chartaceae  conflcctantur,  erigantur  atque 
inter  se  appropinquentur  neccsso  esse  patet.  Praeterea 
viribus  illis  inclinatio  deminuitur  totius  pelvis,  ita  ut  ar- 
cus pubis  omnino  prope  extinctus  eandem  altitudinem, 
imo  majorem  occupet  atque  promontorium  ossis  sacri. 

Deformatio  ad  rostrum  symphyseos  pubis  suppeditatur 
vi  musculi  gracili,  adductoris  longi  et  brevis;  extensio 
superioris  partis  rostri  in  latitudinem  efficitur  actione 
musculorum  pectineorum.  — Musculorum  psoae  et  iliaci 
situ  genuino  ct  pressu  pars  rami  horizontalis  ossis  pu- 
bis alis  ossium  ilium  proxima  adeo  retinetur,  ut  impetum 
musculorum  symphysin  pubis  protrahentium  sequi  ne- 
queat. — - Os  coccygis  a musculo  coccygeo  protrahitur 
ct  reflectitur,  una  cum  osse  sacro  totaque  columna  ver- 
tebrarum deorsum  lapsum.  — Tubera  ossium  ischii  a 
musculis  transversis  perinaei  inter  se  attrahuntur,  et,  a 
musculis  gemello  inferiori,  quadrato  femoris,  semitendi- 
noso, semimembranoso,  capiteque  longo  bicipitis  antror- 
sum,  deorsum,  paullulum  extrorsum  porrecta,  dilatantur. 
— Spinae  ossium  ischii  a musculis  coccygeo  ct  gemello 
superiori  protrahuntur.  — Quibus  variis  eximiis  pelvis 
deformationibus  necessarie  diametros  quoque  insigniter 
mutari  unusquisque  statim  intclligct ; deminuuntur  admo- 
dum diametri  transversae,  obliquae,  in  fastigio  morbi 
ipsae  conjugatae,  quae  vero  in  initio  morbi  nonnunquam, 
tam  promontorio  ossis  sacri  quam  symphysi  ossis  pubis 
antrorsum  vectis,  integrae  reperiuntur,  attamen  nunquam 
majores. 

Quibus  omnibus  dissertis  non  est  cur  de  reliquis 
mutationibus  minoris  momenti  verba  faciam  superflua; 
liceat  tantum,  ut  mentionem  adhuc  faciam  operum,  quae 
dc  osteomalacia  ojusque  in  pelvem  eflcctibus  agant,  prae- 
stantissimorum: 

W.  H.  Busch,  Gcschlechtslebcn  des  Weibes.  2tcr 
Th.  Leipzig  1840. 

H pr>  K ili  a ii,  Beitriige  zu  eiuer  genaueren  Kennt- 
niss  der  allgemeinen  Knochenerweichung  dcrFrauen 
u.  s.  w.  Bonn  1829. 

J.  W.  Betschler,  Oratio  ad  Dr.  Henschel  gratu- 
landum habita  etc.  Vratislaviae  1837. 

Fr.  C.  Naegclc,  das  sclirag  verengte  Becken.  Mainz 

1839. 

J.  N.  Rust,  Handbuch  der  Cbirurgie  (Malacia).  Ber- 
lin  und  Wien  1834. 

Morgagni,  de  sedibus  et  causis  morborum.  Lib.  IV. 

Epist.  LXVIII.  4.  et  LV1II.  6.  7. 

J.  F.  Lobstein,  Traite  d’anatomie  pathologique. 

Paris  1833.  Tom.  II. 

G.  Andral,  Precis  d’anatomie  pathologique.  Brux- 
elles  1837.  Tom.  I. 

S.  Morand,  Histoire  de  la  maladie  d’uue  femme 
(Supiot)  devenue  tout-a-fait  contrefaite  par  uu  ra- 
mollissement  gen6ral  des  os.  Paris  1752. 

Adolpb.  W alter,  diss.  inaug.  de  osteomalacia.  Tu- 

rici  |.838. 

V I T A. 


R i c li ardus  Ile  uricus  Lutherus  Wollcnhaupt, 
evangelicac  addictus  confessioni,  natus  sum  a.  mdcccxvii. 
die  i.  mensis  IVovembris  Sulaviae,  oppidulo  Silcsiae,  pa- 
tre Fer  d in  an  do,  centurione  et  agri  mensore  superio- 
ris ordinis,  matre  J oh  an  na  e gente  Steiter,  quibus 
parentibus  optimis  adhuc  vivis  et  integris  intimo  ex  animo 
laetor.  Primitiis  litcrarum  imbutus  Vratislaviam  me  con- 
tuli, ibiquc  per  sex  annos  gymnasium  Fridericianum, 
quod  directore  Kannegiesser  tloret,  frequentavi.  Te- 
stimonio maturitatis  instructus  mens.  Mart.  mdcccxxxvi. 
per  sex  menses  in  studiis  bonarum  artium  versatus  sum. 
Mens.  Novcmbr.  Berolini  civibus  Academiae  militaris  ad- 
scriptus,  mens.  Maj.  mdcccxxxviii.  inter  cives  Instituti 
medico-chirurgici  Fridcrici  Guilelmiani  receptus  sum,  et 
per  quadriennium  hisce  interfui  lectionibus:  Cei.  Wolff 
sen.  de  hodegetice,  logice,  psychologia;  111.  llecker  de 
encyclopaedia  et  mcthodologia  medica,  de  medicinae  hi- 
storia, de  Celsi  libris;  111.  Link  de  botanice,  toxicolo- 
gia  et  historia  generali;  Cei.  Turtc  de  physice  et  pliar- 
macia;  111.  Mitschcrlich  de  chemia  anorganica  et  orga- 
nica; 111.  Schlemm  de  osteologia,  splanchnologia  et  syn- 
desmologia;  111.  J.  Mueller  de  anatomia  universa  et 
organorum  sensuum,  nec  non  de  physiologia.  In  arte  ca- 
davera rite  secandi  111.  Mueller  et  111.  Schlemm  du- 
ces mihi  fuere.  Praeterea  has  frequentavi  scholas : Beat. 
F r.  Hufcland  de  pathologia  generali  et  de  semiotice: 
Cei.  Eck  de  physiologia  et  de  therapia  generali;  111. 
Osann  de  materia  medica,  de  fontibus  medicatis,  dc 
auxilio  in  repentinis  vitae  periculis  ferendo;  IU.  Horn 


dc  pathologia  ct  therapia  speciali,  de  morbis  syphiliticis 
et  psychicis;  111.  C asper  dc  arte  formulas  medicas  rite 
concinnandi,  et  de  medicina  forensi;  111.  Kluge  dc  arte 
fascias  rite  imponendi,  de  ossibus  fractis  ct  luxatis,  da 
chirurgia  generali,  de  arte  obstetricia  et  de  akiurgia: 
111.  Juengken  de  chirurgia  speciali  et  dc  ophthalmia- 
tricc;  111.  Rust  de  chirurgia  speciali.  — Exercitatio- 
nibus clinicis  medicis,  chirurgicis,  ophthalmiatricis,  ob- 
stetriciis, medico-forcnsibus  interfui  virorum  111.  et  Cei. 
Barcz,  Schonlein,  Wolff  jun.,  Dieffenbach, 
Kluge,  Wagner,.  Beat,  de  Gracfc.  — Omnibus 
his  viris  summe  colendis  gratias  ago  quam  maximas. 

Jam  vero  tentaminibus  philosophico  et  medico,  nec 
non  examine  rigoroso  superatis,  dissertatione  et  thesi- 
bus rite  defensis,  spero  fore,  ut  summi  in  medicina  et 
chirurgia  honores  mihi  tribuantur. 

T H E S E S. 


1.  Nemo  moritur  marasmo  senili. 

2.  Inflammatio  non  existit. 

3.  Homines  non  pravi  evadunt  nisi  male  educati. 

4.  Totum  humanum  genus  uno  pari  exortum  nego. 

5.  Medicum  mentiri  licet. 


